એપ્રિલમાં ભારતનાં મુખ્ય શહેરોમાંથી બૅન્ગલોરમાં અને ત્યાર બાદ મુંબઈ તેમ જ ચેન્નઈમાં ઑફિસ સ્પેસ માટેની સૌથી વધુ ડિમાન્ડ રહી હતી. બૅન્ગલોરના ORR અને વાઇટફીલ્ડ, હૈદરાબાદના IT કૉરિડોર અને મુંબઈના પવઇ, વિક્રોલી, થાણે તેમ જ નવી મુંબઈની માઇક્રો માર્કેટમાં ધારકોનો રસ એટલો જ જળવાઈ રહ્યો હતો. ૬૦ ટકાથી વધુ ડિમાન્ડ બૅક ઑફિસ સ્પેસ અને IT/IteS, BFSI, મૅન્યુફૅક્ચરિંગ, ટેલિકમ્યુનિકેશન અને ફાર્માસ્યુટિકલ્સમાં જોવા મળી હતી. બૅન્ગલોર અને ચેન્નઈની SEZ ડેવલપમેન્ટે પણ એપ્રિલમાં તંદુરસ્ત વધારો જોયો હતો. જ્યારે ભારતનાં મુખ્ય શહેરોમાંની મોટા ભાગની માઇક્રો માર્કેટમાં રેન્ટલ વૅલ્યુ મોટા પ્રમાણમાં સ્ટેબલ જોવા મળી હતી.